Ён нарадзіўся ў вёсцы Бярозаўка Мазырскага раёна 17 студзеня 1964 года. Скончыў Мазырскі політэхнічны тэхнікум і бібліятэчны факультэт Мінскага інстытута культуры. Служыў у Савецкай Арміі. Працаваў мулярам у Мікашэвічах, на чыгунцы ў Калінкавічах, старшым бібліятэкарам Бярозаўскай бібліятэкі, карэктарам штотыднёвіка “7 дней”, загадчыкам аддзела навукі і мастацтва часопіса “Полымя”, на кінастудыі “Беларусфільм”. У 2005 – 2011 гадах – загадчык аддзела прозы ў часопісе “Маладосць”, у 2011-2012 гадах – супрацоўнік аддзела прозы і паэзіі газеты “Літаратура і мастацтва”.